[pic] | AZ EURÓPAI KÖZÖSSÉGEK BIZOTTSÁGA |

Brüsszel, 6.7.2006

COM(2006) 381 végleges

2003/0297 (COD)

A BIZOTTSÁG VÉLEMÉNYE az EK-Szerződés 251. cikke (2) bekezdése harmadik albekezdésének c) pontja alapján az Európai Parlament által

96/391/EK és a 1229/2003/EK határozat hatályon kívül helyezéséről szóló európai parlamenti és tanácsi határozatra irányuló javaslattal kapcsolatos tanácsi közös álláspont európai parlamenti módosításairól (COM(2003) 742 végleges, C5-0064/2004, 2003/0297(COD))

A BIZOT TSÁG JAVASLATÁNAK MÓDOSÍTÁSÁRÓLaz EK-Szerződés 250. cikkének (2) bekezdése alapján

2003/0297 (COD)

A BIZOTTSÁG VÉLEMÉNYE az EK-Szerződés 251. cikke (2) bekezdése harmadik albekezdésének c) pontja alapján az Európai Parlament által

96/391/EK és a 1229/2003/EK határozat hatályon kívül helyezéséről szóló európai parlamenti és tanácsi határozatra irányuló javaslattal kapcsolatos tanácsi közös álláspont európai parlamenti módosításairól (COM(2003) 742 végleges, C5-0064/2004, 2003/0297(COD))

1. BEVEZETÉS

Az EK-Szerződés 251. cikke (2) bekezdése harmadik albekezdésének c) pontja úgy rendelkezik, hogy a Bizottság véleményezni köteles az Európai Parlament által második olvasatban javasolt módosításokról. A Bizottság az alábbiakban közli véleményét a Parlament által javasolt módosításokról.

2. Előzmények

a) A bizottsági határozat kelte: 2003.12.10.

b) A Parlamentnek és a Tanácsnak történt továbbítás időpontja: 2003.12.11.

d) Az Európai Gazdasági és Szociális Bizottság véleményének kelte: 2004.6.2.

e) A Parlament első olvasatban kialakított véleményének kelte: 2005.6.7.

f) A Tanácson belüli politikai megállapodás időpontja: 2005.6.28.

g) A közös álláspont elfogadásának időpontja: 2005.12.1.

h) A Parlament második olvasatban kialakítottvéleményének kelte: 2006.4.4.

3. A javaslat célja

A javasolt felülvizsgálat célja elsősorban a tíz új tagállam bevonása a prioritást élvező projektekbe, valamint a végrehajtás javítása. A TEN-E támogatása az eredeti javaslat IV. mellékletében említett legfontosabb rendszerösszekötő kapacitások támogatására összpontosít. A javasolt iránymutatások főbb új elemei az i. európai érdekű projektek kijelölése az igen jelentős határokon átnyúló dimenzióval rendelkező projektekre vonatkozóan, és ii. egy európai koordinátor kinevezése, aki hozzájárul a hatékony előkészítéshez és a végrehajtáshoz a megállapodott időkereten belül.

4. A BIZOTTSÁG VÉLEMÉNYE AZ EURÓPAI PARLAMENT MÓDOSÍTÁSAIRÓL

4.1. A Bizottság által elfogadott módosítások

A Bizottság az Európai Parlament által elfogadott mind a 17 módosítást teljes mértékben elfogadhatónak tartja. Ezek a módosítások az Európai Parlament és a Tanács között a második olvasatban létrejött megegyezéscsomag eredményei. A módosítások a Bizottság javaslatának kulcsfontosságú elemeit, nevezetesen az „európai érdekű projektek” és az „európai koordinátor” fogalmát építik újból be a szövegbe. A megegyezéscsomag létrejöttét az a felismerés tette lehetővé, hogy a vonatkozó és naprakész információkkal inkább a projekteket végrehajtó társaságok, mint a tagállamok rendelkeznek; ezért a határozat-tervezet azt a kötelezettséget rója a tagállamokra, hogy biztosítsák az európai érdekű projektek tekintetében az információ-áramlást és transznacionális koordinálást.

A közös álláspont módosításai elsősorban az alábbiakra vonatkoznak:

- Az „európai érdekű projektek” fogalmának visszaillesztése a szövegbe (az 1. cikk (1) bekezdése, 5. cikk a) pontja, 6. cikk (5) bekezdése és a (8) cikk).

- A finanszírozáshoz való elsőbbségi hozzáférés mértékének differenciálása a társfinanszírozás forrása szerint, „megfelelő elsőbbséget” biztosítva a 2236/95/EK tanácsi rendelet alapján történő finanszírozás részére, és ezzel egyidejűleg „különös figyelmet” fordítva az európai érdekűnek nyilvánított projektekre, amelyeket más közösségi társfinanszírozási alapokból finanszíroznak (a 8. cikk (2) és (3) bekezdése).

- Transznacionális koordináció a tagállamok között; ha jelentős késedelem áll fenn vagy várható valamelyik európai érdekűnek nyilvánított projekt előrehaladásában, a Bizottság felkérheti az érintett tagállamokat a késedelem okainak három hónapon belül történő feltárására (a 8. cikk (6) bekezdése).

- A tagállamok szorgalmazták azon rendelkezés törlését, miszerint késedelem esetén a Bizottság döntésével visszavonhatja az európai érdekű minősítést, mivel a tagállamok csak korlátozott befolyással rendelkeznek a magántársaságok által kivitelezett építési szakaszra. A koordinálással és nyomon követéssel kapcsolatban elért haladás fényében ez az álláspont elfogadható a Bizottság számára.

- A Bizottság által – az érintett tagállamokkal egyetértésben, valamint az Európai Parlamenttel történt egyeztetést követően – kinevezendő európai koordinátor újbóli beillesztése a szövegbe olyan esetekre vonatkozóan, amikor az európai érdekűnek nyilvánított projekt jelentős késedelemmel készül vagy végrehajtási nehézségekkel kerül szembe (a 10. cikk (1) bekezdése).

- A jelentési követelmények meghatározása: a tagállamok – a Bizottság által rendelkezésükre bocsátott ütemterv-tervezet felhasználásával – napra késszé tett, tájékoztató jellegű ütemtervet nyújtanak be a Bizottsághoz az európai érdekű projektek teljesítéséről. A Bizottság kétévente jelentést készít az említett projektek előrehaladásáról; ha egy adott projekthez európai koordinátort neveznek ki, az európai koordinátor veszi át ezt a feladatot (a 9. cikk (1) és (2) bekezdése).

5. KÖVETKEZTETÉS

Az EK-Szerződés 250. cikkének (2) bekezdése alapján a Bizottság a fentiek szerint módosítja javaslatát.